Uzye Mukati i Vyani Ivilacitika uku Nkoleelo?
Uzye mukati insi . . .
ilaya vikwene sile?
iliipilako?
ilaziipilako?
VINO BAIBOLO IKASAMBILIZYA AEVI:
“Leza . . . alayakumbula minsozi yonsi. Kutalaya imfwa nupya. Kutalaya kulosya nanti kulila, nanti kuvwa kuwaika. Vintu vya mpiti vyati vipita.”—Umbwilo 21:3, 4, The New Testament in Mambwe-Lungu.
IVILACITIKA UKU NKOLEELO AEVI:
Kulaya ukuomba imilimo ya mpomvu nupya isuma.—Ezaya 65:21-23.
Kutalaya indwala nanti ukucula kwa musango uli onsi.—Ezaya 25:8; 33:24.
Antu yalaaikala pamwi na yalupwa ni vyuza umu nsansa amanda pe.—Masamu 37:11, 29.
UZYE I CUMICUMI TUNGAZUMILA VINO BAIBOLO IKASAMBILIZYA?
Ee, ivintu viili ivingalenga tuzumile aevi:
Leza wakwata amaka akucita vino walaya. Muli Baibolo, Yeova Leza sile aliwe aka-amwa “uwa Maka Yonsi,” pano amaka yakwe yatakwata impela. (Umbwilo 15:3) Fwandi wakwata amaka yakufikilizya vino walaya ukuti alaziifya insi. Baibolo ikati, “kuli Leza vintu vyonsi vingacitika.”—Mateo 19:26.
Leza akalondesya ukufikilizya vino walaya. Icintu conga cino ‘akalondesya’ ukucita, u kututulula afwe.—Yobo 14:14, 15.
Nakupya, Baibolo ikalanda ukuti Yesu, Umwana Wakwe Leza, wapozizye alwale. U mulandu ci uno wacitiile vivyo? Pano avino walondanga ukucita. (Mako 1:40, 41) Yesu wakolanyanga Isi; nawe kwene walondesyanga ukwazwa aculanga.—Yoane 14:9.
Fwandi tungati Yeova na Yesu yakalonda ukutwavwa ukuti tukikale ningo nu kulaipakizya!—Masamu 72:12-14; 145:16; 2 Petulo 3:9.
VWILINI MUNGATI ULI?
Uzye Leza alacita uli pakuti insi ice iziipe?
Baibolo ika-asuka icuzyo kwene cii pali MATEO 6:9, 10 na pali DANIELE 2:44.
tum_Latn sna_Latn slv_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn tum_Latn ssw_Latn bem_Latn bem_Latn bem_Latn bem_Latn tum_Latn tum_Latn bem_Latn